اسرائیلي کابینې فلسطینیانو ته د ټیکس د پیسو انتقال ودرولی دی
بل اړخته په زرگونو خلکو د فلسطین صدر محمود عباس د اتوار په ورځ هیواد ته په بیرته رسیدو تود هرکلی کړی دی. د هرکلې په ځواب کې محمود عباس ویلي هاؤ مونږ اوس یو هیواد لرو. هغه وویل فلسطینیان ازادۍ او خپلواکۍ ته لبیک وايي او ایشغال، قبضې او د اباد کارۍ مخالفت کوي
اسرائیل ملگرو ملتونو کې د فلسطیني ریاست د منظورۍ فیصله رد کړې ده او اعلان يي کړی دی چې د ټیکس په مد کې فلسطینیانو د پاره را جمعه کړی شوې ١٢٠ میلینه ډالرې به فلسطینیانو ته نه انتقالوي. د اتوار په ورځ یو قرارداد منظورولو په ترڅ کې اسرائیلي کابینې فیصله کړې چې فلسطینیانو ته د ورکولو په ځائې به د ټیکس پیسې اسرائیلي کمپنو ته ورکولی شي. اسرائیلي کابینې دا هم ویلي د ملگرو ملتونو عمومي شورا یا جنرل اسمبلۍ د طرفه په غربي غاړه یا ویسټ بینک، ختیز یروشلم او غزه کې د فلسطیني ریاست تسلیمولو په بنیاد به اسرائیل د چا سره مزاکرات نه کوي. د فلسطینیانو د ټیکس پیسې ودرولو په باره کې د اسرائیل د خزانې وزیر یوال سټائنز ویلې دغه پیسې به د اسرائیل سرکاري د بجلۍ کمپنۍ او نورو اسرائیلي ادارو ته ورکړی کیږي. د اتوار په ورځ د اسرائیلي کابینې فیصله اسرائیل د طرفه د فلسطینیانو خلاف د ردعمل دا دویم گام دی. تیره هفته اسرائیل اعلان کړی چې ویسټ بینک به په مقبوضه سیمو کې د یهودیانو د پاره د نوي کورونو جوړولو منصوبه به عملي کوي. بل اړخته په زرگونو خلکو د فلسطین صدر محمود عباس د اتوار په ورځ هیواد ته په بیرته رسیدو تود هرکلی کړی دی. د هرکلې په ځواب کې محمود عباس ویلي هاؤ مونږ اوس یو هیواد لرو. هغه وویل فلسطینیان ازادۍ او خپلواکۍ ته لبیک وايي او ایشغال، قبضې او د اباد کارۍ مخالفت کوي. د نوي ابادکارۍ د اسرائیلي منصوبې په حقله محمود عباس خبردارې ووکړو چې اسرائیل اوس سزاگانې تیاروي. د جمعې په ورځ اعلان کړی شوې منصوبې ترمخه به اسرائیل د ختیز یروشلم سره نزدې په مقبوضه علاقه ٣٠٠٠ نوي کورونو جوړوي. دغه منصوبه د ايي ون په نوم یادیږي چې د فلسطین ویسټ بینک یا د اردن دریاب غربي غاړه به منځ پریکړې او دا رنگ د فلسطین د ممکنه ریاست قائمیدو په لار کې به خنډان ولاړ کړی. د امریکې خارجه وزیرې هیلرې کلنټن د اسرائیلي منصوبې په حقله ویلې دا به د امن مزاکراتو ته زیان ورسوي. برطانيی او فرانس په اسرائیل د خپلې فېصلې بیرته اخستلو غږ کړی دی. نور یورپي هیوادونو هم د اسرائیل د فیصلې غندنه کړې ده. د زیارت په ورځ د ملگرو ملتون عمومي شورا یا جنرل اسمبلۍ د ووټونو په اکثریت فلسطیني ریاست تسلیم کړی دی. امریکې او اسرائیل د ملگرو ملتونو د فیصلې سخت مخالفت کړی دی.